Diari Oficial de la Generalitat Valenciana


Sumari del DOGV 1692, del 27-12-1991 (1991/823557)

DECRET 234/1991, de 9 de desembre, del Consell de la Generalitat Valenciana, pel qual regula la concessió d'ajudes econòmiques per a pal-liar els danys en la infrastructura privada originats per les pluges d'octubre de 1991.
--------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1991/12/09/234/dof/vci/html**

### Dades del document

Número de DOGV
:   1692

Data del DOGV
:   27-12-1991

Secció del DOGV
:   DISPOSICIONS GENERALS

Número del document
:   1991/823557


Data del document
:   09-12-1991

Organisme emissor
:   Conselleria d'Economia i Hisenda

Tipus de document
:   Decret

Anàlisi jurídica

Decret 234/1991, de 9 de desembre, del Consell de la Generalitat Valenciana, pel qual regula la concessió d'ajudes econòmiques per a pal.liar els danys en la infrastructura privada originats per les pluges d'octubre de 1991.  
Les intenses pluges caigudes el dia 4 d'octubre de 1991 a alguns municipis de la província de València han provocat greus danys en les explotacions agràries de la zona.  
El fenomen meteorològic, de magnitud inusitada, es va traduir en un allau d'aigua en llits naturals i pels barrancs que arrasaren fins i tot algunes finques, provocant, en la majoria de casos, danys en la infrastructura de les explotacions: camins, marges, murs, sèquies, etc.  
Davant aquesta situació, i els consegüents perjudicis per a l'economia de les famílies les fonts d'ingressos de les quals depenen de les rendes agràries, a comarques ja castigades per aquests fenòmens en anys anteriors, el Govern Valencià ha decidit d'establir mesures de caràcter excepcional, consistents en subvencions de fins al 30% de les pèrdues sofertes, que pal·lien en la mesura que siga possible els greus efectes produïts.  
Per això, a proposta dels Consellers d'Economia i Hisenda i d?agricultura i Pesca, amb la prèvia deliberació del Govern Valencià en la reunió del dia 9 de desembre de 1991,  
DECRETE:  
Article primer  
La Conselleria d?agricultura i Pesca concedirà subvencions a les persones físiques o jurídiques privades, titulars d'explotacions agràries les infrastructures de les quals haguessen resultat greument afectades per les pluges caigudes el dia 4 d'octubre de 1991, i que es troben ubicades als termes municipals que es determinen en l'annex I.  
Article segon  
L'ajuda consistirà en una subvenció de fins al 30% de l'import de les pèrdues declarades, i no podrà superar la quantitat de dos milions de pessetes per peticionari.  
En qualsevol cas, per a la valoració i el càlcul corresponent a les pèrdues declarades, es tindrà en compte com a màxim, els valors regulats al barem oficial que es determinarà pels serveis tècnics competents.  
Article tercer  
Les subvencions es concediran amb càrrec al pressupost per a 1992, programa 531.110, «Infrastructures Agràries i Zones Desfavorides», i no podran superar la quantitat global de 744.710.283 de pessetes.  
DISPOSICIONS FINALS  
Primera  
Faculte les conselleries d'Economia i Hisenda i d?agricultura i Pesca per al desenvolupament d'aquest decret, en l?àmbit de llurs competències respectives. En particular, el Conseller d?agricultura i Pesca aprovarà les bases reguladores de la concessió, previstes en l'article 47.11 del text refós de la Llei d'Hisenda Pública de la Generalitat Valenciana, aprovat per Decret Legislatiu de 26 de juny de 1991.  
Segona  
Aquest decret entrarà en vigor el dia de la publicació en el Diari Oficial de la Generalitat Valenciana.  
Valencia, 9 de desembre de 1991.  
El President de la Generalitat Valenciana,   
JOAN LERMA I BLASCO  
El Conseller d'Economia i Hisenda,   
ANTONI BIRLANGA I CASANOVA  
El Conseller d?agricultura i Pesca,   
LLUIS FONT DE MORA I MONTESINOS  
ANNEX I  
Relació de termes municipals  
Albalat de la Ribera   
Alcúdia, l'  
Alfarp   
Algemesí   
Alginet   
Almussafes   
Alzira   
Benifaió   
Carcaixent   
Carlet   
Catadau   
Guadasuar   
Llombai   
Picassent   
Pobla Llarga, la   
Polinyà de Xúquer   
Rafelguaraf   
Sollana


Còpia Permalink ELI